Kilpailijat Savonlinnan painimestaruuskilpailuissa huhtikuussa 1923. Leo Kauppi on toinen oikealta keskimmäisellä rivillä.
**Leo Kauppi** (alkujaan **Kauppinen**, 4. helmikuuta 1900, Kotka – 1938) oli amerikansuomalainen laulaja, joka levytti Yhdysvalloissa vuosina 1926–1931 kaikkiaan nelisenkymmentä kappaletta iskelmiä ja kupletteja.

Kauppi oli alun perin painija Suomessa ja kilpaili muun muassa Savonlinnan painimestaruuskilpailuissa vuonna 1923. Merimiehenä ollessaan hän asettui Kanadaan 1920-luvun alussa. Hän asui 1924-1925 Ohiossa. Kauppia säesti tuolloin Eteenpäin-lehdessä olleiden konserttiuutisten mukaan ohiolainen serkkunsa pianisti Lila Kauppi. Syksyllä 1925 hän muutti New Yorkiin ja alkoi levyttää Columbia-levymerkille. Hän esiintyi tanssilaulajana pääpaikkanaan New Yorkin Työn Temppeli -haali eli eräänlainen suomalaissiirtolaisten työväentalo. Suuren laman lopetettua Kaupin levytysuran hän muutti monien muiden amerikansuomalaisten tavoin Neuvosto-Karjalaan, missä hän kuoli vuonna 1938. Erään tiedon mukaan Kauppi tuomittiin vakoilusta pakkotyöhön ja hän menehtyi työleirillä.

Leo Kauppi poikkesi eräässä suhteessa muista saman ajan amerikansuomalaisista muusikoista. Muiden muassa Arthur Kylander, Hiski Salomaa ja Antti Syrjäniemi kuvailivat omissa kupleteissaan siirtolaisten elämää ja kommentoivat Yhdysvaltain tapahtumia, mutta Leo Kaupin laulujen sanoituksissa mikään ei viittaa siihen, että ne on levytetty uudella mantereella. Kaupin suosituimmiksi levytyksiksi nousivat jenkka "Kuuliaiset Kottilassa" ja valssi "Meren aallot". Jälkimmäisestä tuli Yhdysvalloissa ilmeisesti kaikkien aikojen suosituin amerikansuomalainen äänilevy; sitä myytiin eräiden tietojen mukaan noin 30 000 kappaletta. Molemmat levytykset menestyivät hyvin myös Suomessa, vaikka levyjä ostaneet suomalaiset tuskin kiinnittivät niiden "amerikkalaisuuteen" sen enempää huomiota. Pääosa Kaupin levyttämistä lauluista oli muiden tekemiä – joukossa oli muun muassa J. Alfred Tannerin ja Tatu Pekkarisen kupletteja – mutta "Kuuliaiset Kottilassa*"* lienee hänen sanoittamansa.

Levytykset
----------

Ajankohta ilmaisee levytysession ajankohdan. Raita-linkin takana on Raita-tietokannassa kappaleen mp3-versio.

|  |  |
| --- | --- |
| 7.9.1926
* Helmi ja Kalle (säestys Willy Larsen) Raita-tietokanta
* Kuuliaiset Kottilassa (säestys Willy Larsen) Raita-tietokanta
* Maailman Matti
* Rivakka polkka

.5.1927
* Heitä huolet pois
* Kallaves
* Laulu on iloni ja työni Raita-tietokanta
* Salkolan syntymäkemut

30.8.1927
* Herra Petteri
* Juhannustanssit Paksulassa
* Kulkijaksi luotu (yhdessä Antti Kosolan kanssa) Raita-tietokanta
* Renk'Jussi palajaa sodasta

17.12.1927
* Meren aallot

19.12.1927
* Oi tyttö tule
* Sjöman Andersson 1
* Sjöman Andersson 2

25.4.1928
* Aika poika Raita-tietokanta
* Honolulu
* Laivan kannella Raita-tietokanta
* Talkoopolkka

 | 10.12.1928
* Mun eukkoni on maalla
* Mä odotan sua
* Pikku Liisa Raita-tietokanta
* Yhteinen Susannamme (yhdessä Antti Kosolan kanssa) Raita-tietokanta

1.2.1929
* Elämään kyllästymisestä
* Herra Adamson
* Kesälaitumelta
* Mikko ja Miina markkinoilla

30.4.1929
* Amalia
* Ei tule suvi...
* Meripoika
* Tytön huivi

14.10.1929
* Emma
* Kalle parka
* Oi Aino...
* Villiruusu

10.3.1931
* Kulkurin heila
* Me nuoret meripoijat
* Meripojan kaipaus
* Nujulan kaupungin historia

 |

Raita-tietokanta vie Raita-tietokantaan, jossa kappaleesta on mp3-tiedosto.

Lähteet
-------

1. ↑
2. ↑  Einari Kukkonen: *Lännen lokarit*, s. 131–132. Kustannuskolmio, 2001.
3. ↑   Pekka Gronow, Jukka Lindfors ja Jake Nyman: *Suomi soi 1 – Tanssilavoilta tangomarkkinoille*, s. 95. Helsinki: Tammi, 2004.
4. ↑   Gronow, Lindfors & Nyman, s. 91.
5. ↑   Gronow, Lindfors & Nyman, s. 90.
6. ↑  Suomalaisten äänilevyjen luettelo/Catalogue of Finnish Records 1901-1945 Suomen Äänitearkisto ry, Finnish Institute of Recorded Sound.  Arkistoitu 9.5.2009. Viitattu 8.6.2008.

Aiheesta muualla
----------------

* Leo Kaupin esitystuotanto Suomen äänitearkistossa (1901–1999)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Taiteenala | 
* MusicBrainz

 |

 |